钦定古今图书集成/明伦汇编/氏族典/第346卷 > 周常
## 钦定古今图书集成/明伦汇编/氏族典/第346卷 > 周常

按《宋史周常传》，“常字仲修，建州人。中进士第，以所著
《礼檀弓义》见王安石、吕惠卿，二人称之，补国子直讲、
太常博士。以养亲，求教授扬州，年未五十即致仕。久
之，御史中丞黄复荐其恬退，起为太常博士，辞。元符
初，复申前命，迁著作佐郎，擢起居舍人。邹浩得罪，常
于讲席论救，贬监郴州酒。徽宗立，召为国子祭酒、起”
居郎，进中书舍人、礼部侍郎。蔡京用事，夺职居婺州。
复集贤殿修撰，卒。